Helle 4 Hanne: august 2013
Super size brændekurv
Sommertid er også tid for det store flet. Dels kan jeg jo sidde udendørs og flette og samtidig kan jeg opbløde ubegrænset stort pil. Jeg dropper det bare i vores sø i haven, hvor der ikke er problemer med de lange bundter. At jeg så efter en uges opblødning, lige skal ha pilen vasket for snegle og andet " søguf", betyder ikke så meget.
I denne uge har jeg flettet en kæmpe brændekurv, af rimelig tyk pil. Det skal være sådan at kurven kan holde til at blive brugt :-) det er hårdt arbejde, men når det deles ud på flere dage er det overkommeligt. Så det kan vel kaldes en slags fyraftensflet.
Drivhuset begynder at falme, dog er der da stadig lyspunkter.
Jeg troede rosen var igang med et kæmpe vildskud, men blev glædelig overrasket.
Druerne modnes, og chili i massevis (herfra kommer ingen video af chilispisende familiemedlemmer)
Rosenslyngen på rionettet har blomstret så det har været en sand fornøjelse. Den tåler helt sikkert en gentagelse til næste år. Og de gamle pelargonier, som jeg gemmer får år til år har også haft det fint, ja faktisk er de kæmpe store. Kraftig beskæring, gødning og vand, så er de i topform.
Jeg har det som om jeg har fået en overdosis, altså på den gode måde. Mæt, træt og aldeles fyldt med inspiration, gode snakke, dejlige kram og al mulig guf for øjenene.
Jeg har igen været på Pilefestival, som denne gang var flyttet til Vingsted jernalderlandsby. Et dejligt sted, som danner fine rammer for arrangementet, og endda med en helt ny gruppe seje pilemennesker som arrangører. Godt gået, jeg bøjer mig i støvet for deres energi og gåpåmod. TAK.
Billeder.... Ja jeg var så optaget at jeg kun fik taget et par stykker, men heldigvis var andre igang med linsen, som kan ses på pileforeningen.dk på facebook.
Idag restitueres der med fred og ro i haven, kun ledsaget af masser af pip fra foderbrædtet.
Og så skal de nye bøger undersøges nærmere. En lille barkflettet holder lavet på smukkeste vis af Dorthe Steffensen måtte med hjem, det er bare så flot arbejde.
Geoginebedet stråler i denne tid, og der kan frådses med buketter.
Smuk er man ikke efter 5 km på Aalborgs havnefront. 33:42 er ok når man nu ikke har trænet hele sommerferien ;o)
Fejlkøb sælges
Er der nogen herude i blogland der kunne bruge en ny cykel?
Den er knap 2 år gammel, har kørt max. 100 km, og her helt uden ridser eller fejl. Den har 7 torpedo (indv.) gear. Det er bare et fejlkøb. Ny pris er 5950,- kr. Du kan købe den for 3.500 kr.
Forrygende dag i Hjørring
Dagens kunståndværkermarked i Hjørring er overstået. Et rigtig godt arrangement, med masser af fine udstillere, og en masse gæster til at kigge på varerne. Så det har i høj grad været en succes. Og selvfølgelig i rigtig hyggeligt selskab med en fletteveninde, så blir det ikke bedre ;-o)
Så blev der lige hanket op på detaljen
Onsdagens kurv er lige afsluttet med en fed hank, flettet med den skønneste Hyllinge pil. Dejligt når pilen bare "smutter" på plads ;-)
Igen en onsdag tilbragt i selskab med skønne fletteveninder. Og lige en lille smuttur til "Det røde pakhus" i Hobro for at kigge på kunsthåndværk. Flot flot udstilling, et besøg værd.
Resterne af garnet fra min Trøje er blevet anvendt til en lille top til Sif. Opskriften igen fra bogen pinde nr. 3 af Samsøe. Et rigtig hyggeligt lille projekt.
Endnu engang faldt min vej forbi Gug ... og resultatet er da til at få øje på ;-)
Jeg manglede grå nuancer til mit hækleprojekt med oldemor firkanter. Og så har jeg gang i et eksperiment med den brune tveed, der bliver blandet med en gylden silk mohair. Det tror jeg bliver rigtig godt. Det bliver i hvert fald let og lækkert.
Og så kunne jeg jo ikke stå for den Gollum sweater der var på Liselotte's blog, så den røg også lige med i posen. Så jeg bliver ikke arbejdsløs lige med det første.
Lidt får jeg da også flettet, selv om den næsten har været for varmt. Endnu et lille genbrugsskab er det blevet til.
Og så har jeg endelig fået mig taget sammen til at bestille en sending visitkort hos Vistaprint. Nemt billigt og hurtig levering.
Ægte rigdom
På denne tide af året er vi tæt på at være selvforsynende med alt det grønne.
Det betaler sig at dele
I foråret delte jeg mine 2 krukker med Acapantus, de var gamle og tæt sammenvokset. Så de blev til hele 5 nye krukker, med luft og plads til nye rødder, og dejlig ny muld. Jeg var spændt på om de så også ville blomstre, da der er skrevet en del om at netop den plante bør ikke ompottes. Men nu kan jeg så nyde en hel række af skønne blomster, dejligt.
Idag skal der høstes
Det er på høje tide at komme op på stigen og få fat på Morellerne. Men i år er der da vist rigeligt både til os selv og fuglene.
I drivhuset får vi for første gang druer, det bliver spændende. Jeg har tyndet ud så der kun er 6 klaser tilbage, da jeg gerne vil ha nogle ordentlige bær. Man kan så småt begynde at skimte at de er blå.